SUPLIMENT ECO-ECONOMIE 'Dezvoltarea durabilă este crucială pentru a răspunde provocărilor majore ale ultimilor ani'
* (Interviu cu Teia Ciulacu, președinta și fondatoarea Viitor Plus - asociația pentru dezvoltare durabilă) 
<b>Reporter:</b> Cum a luat naștere asociația Viitor Plus, cui se adresează și cum promovați aspectele ce țin de dezvoltare durabilă?
<b>Teia Ciulacu:</b> Viitor Plus s-a născut în 2006, dintr-un vis îndrăzneț de a transforma ideea de dezvoltare durabilă în realitate concretă. Misiunea noastră este să punem în practică acest concept în toate aspectele sale interconectate: mediul, aspectele umane, economice și sociale.